Rahumäe kalmistu (Tartu)

Rahumäe kalmistu on kalmistu Tartus ja Lohkva külas Luunja vallas.

Rajati 20. sajandi algul Tartu Peetri koguduse uue kalmistuna, seetõttu on seda nimetatud ka 'Peetri kalmistuks', mis aga põhjustab segiajamist Peetri koguduse teiste kalmistutega.

Puidust kontorihoone ehitati 1910. aastal. Hiljem on kalmistut laiendatud ida poole, nii et tänapäeval on osa kalmistut Lohkva külas Luunja vallas.

Tartus asub kalmistu Jaama tänava ääres (algselt nimetatud ka 'Räpina tee' ääres"Veel Tartu surnuaedadest". Vaba Eesti Sõna = Free Estonian Word nr 7, 19. veebruar 1981. Lk 7). Seetõttu on kalmistut nimetatud ka 'Jaama kalmistuks'.Helene Kepi surmateade. Postimees nr 159, 19. juuli 1921. Lk 4"Okupatsiooniohvrid Tartus maetakse ümber". Kaja nr 119, 23. mai 1933. Lk 1

1930. aastail maeti iga aasta mais või juunis kalmistu ühishaudadesse Vanas Anatoomikumis lahatud laipu (üle 30 aastas)."Anatoomikumi surnud". Huvitav Shurnaal, talv 1933/34, lk 63–64

Kalmistul asub 1996. aastal valminud Tartu krematoorium.

Vaata ka
Tartu Peetri kalmistu
Vana-Peetri kalmistu
Uus-Peetri kalmistu
Tartu kalmistud

Viited

Välislingid



Kategooria:Tartu-Maarja kihelkonna kalmistud
Kategooria:Jaamamõisa
Kategooria:Tartu kalmistud
Kategooria:Luunja vald